Kami baru tiba di Brazil untuk siasat aktiviti makhluk asing
yang bermula daripada mutilasi lembu di Oregon
kepada salah satu aktiviti UFO paling berbahaya,
peristiwa Colares,
yang mana beratus-ratus orang dilaporkan diserang oleh UFO
pada hujung 1970-an dan ia semakin kerap dilaporkan.
Ini bukan misi sembarangan.
Ada sebab kami datang dari Las Vegas ke tengah-tengah hutan Amazon.
Di sinilah ia berlaku.
Kami mesti datang dan bercakap sendiri dengan saksi.
- Pernah ke Brazil? Awak juruterbang. - Tak.
Ini kali pertama.
Saya akan jumpa pakar UFO Brazil, Thiago Tecchetti...
- Apa khabar? - Salam kenal.
- Vee. - Salam kenal.
...turun naik feri ke hulu sungai, lokasi kenampakan terbaharu,
dan cari petunjuk punca serangan itu berlaku.
Destinasi kami ialah pekan Barcarena di Sungai Tocantins.
Thiago dan Nathan ada berhubung dengan penduduk tempatan bernama Jhonny...
George. Salam kenal.
...yang dilaporkan selalu menyaksikan aktiviti itu.
Bila kali terakhir awak nampak?
JHONNY MONTEIRO SAKSI
Beberapa minggu lepas, saya nampak satu bebola api di langit
yang membelok tajam.
Kebetulan, saya pegang telefon bimbit dan sempat rakam bebola api itu.
Dia berjaya rakam bebola api itu.
Dia rakamnya?
Ya, betul.
Video itu ada?
- Kami nak tengok. - Ya.
Mari kita lihat.
Saya ingat meteor atau kapal terbang,
tapi ia membelok tajam, bukan jalan terus.
Ia bergerak ke arah saya dan membelok 90 darjah.
Itu mustahil.
Ia hilang.
Awak pernah nampak ini?
- Awak pernah nampak ini? - Ya.
Di pulau ini.
Saya berjaya ambil gambarnya sebelum ini.
Saya ternampak objek terapung di atas kepala saya.
Boleh kami tengok?
Ya.
Ini gambar objek itu.
Saya ambil gambar ini pada waktu pagi.
Saya masuk hutan dan ambil gambar haiwan-haiwan kecil di pulau ini.
Semasa sedang ambil gambar,
saya ternampak objek ini terapung di tengah-tengah satu kawasan lapang.
Sejujurnya, semasa ambil gambar ini...
Selepas ambil gambar ini, saya terus cabut lari.
Tanda-tanda ini...
Suatu masa dulu,
sebelum crop circle, kita gelarnya saucer nest.
Ya!
Ia ditemui di Australia, New Zealand dan serata dunia.
Peliknya.
- Awak tak nampak ia dibuat? - Tak.
Ada saksi lain?
Siapa lagi nampak bebola api itu?
Saya rasa antara semua penduduk di pulau ini,
separuh daripada mereka pernah saksikan fenomena ini.
Kes paling kuat ialah kes yang ada ramai saksi.
Lebih kuat kalau ada gambar atau video.
Lebih kuat lagi kalau ada gambar, video, ramai saksi
dan bukti fizikal di lokasi piring terbang itu mendarat.
Itulah maklumat yang kita boleh kaitkan dengan teori ini.
Adakah mereka takut akannya atau ia sesuatu yang normal di sini?
Tak, semua penduduk yang tinggal di pulau ini...
Semua penduduk pulau, maaf.
Ada sesiapa yang cedera atau dicederakan oleh objek itu?
Oleh cahaya itu?
Tak, tapi kalau objek itu datang dekat,
sesiapa saja yang nampaknya akan lari bertempiaran.
Apabila objek itu mendekat, mereka lari ketakutan.
Ada objek aneh di langit Barcarena, penduduk ketakutan
dan lari bertempiaran.
Lain pula kisahnya dengan kes Colares. Penduduk di situ diserang.
Tiada sesiapa cedera di sini?
Kami nak siasat motif mereka ke sini.
- Itu misi utama kami. - Apa niat mereka?
Ada apa-apa yang istimewa di sini yang buat mereka selalu datang ke sini?
Saya rasa sebab ini pulau dan air ialah konduktor tenaga yang...
Memandangkan pulau ini dikelilingi air,
mudah untuk mereka mendarat atau menampakkan dirinya kepada kami.
Saya nak tanya tentang video itu.
Daripada perspektif seorang juruterbang, apa objek itu kalau bukan UFO?
- Meteor? Kapal terbang? - Saya pun terfikir.
Kita tahu meteor bergerak
dan kita boleh nampak leretan cahayanya.
Saya rasa ia bukan kapal terbang kerana bebola api itu,
kalau tengok sekelilingnya, kita tak nampak apa-apa di depannya.
Lagipun, ia cuma objek bulat yang bercahaya.
Pegun di situ.
- Ya. - Sebelum ia bergerak.
Tapi kelajuannya...
Ia membelok sepantas kilat dan hilang. Kapal terbang tak boleh buat macam itu.
Paling logik pun, suar. Bezanya apabila kita tembak suar,
macam...
Sebaik suar ditembak, kita boleh nampak leretan cahayanya.
Semua itu tiada. Ia cuma berlegar-legar di situ.
Ya, cukup lama untuk Jhonny keluarkan telefon dia dan rakam.
Kemudian, ia bergerak. Suar bukan macam itu.
Ya, ia terus hilang.
Hilang perlahan-lahan macam matahari terbenam dan...
Terus hilang.
Dapatan kita hari ini sangat unik.
Separuh penduduk pernah nampak objek aneh di langit.
Ada rakaman video dan gambar...
Mereka tiada penjelasan, tapi kita tahu ia berlaku secara fizikal
dan aktiviti ini dah berlaku sejak sekian lama sehingga hari ini.
AWAS TAPAK PENDARATAN UFO
Kenapa ada kawasan khas UFO?
Kenapa mereka datang ke tempat yang sama berulang kali
dan ada kalanya selama bertahun-tahun? Mungkinkah ada portal?
Mungkinkah ada sistem lebuh raya sebagai jalan keluar masuk mereka?
Mungkinkah mereka berminat dengan orang-orang tertentu
yang mereka jejak sejak sekian lama.
Mungkinkah ada sumber di kawasan itu yang berguna untuk mereka?
Kita tak tahu.
Mereka tak beritahu kita.
Kita cuma boleh mengagak berdasarkan reaksi kita
dalam situasi yang sama.
Ia ada kaitan dengan kejadian di Colares?
Separuh penduduk pernah nampak mereka.
Susah nak percaya seramai itu pernah nampak mereka.
Ya, tapi tiada sesiapa diserang di sini.
Ia tak menyerang. Mungkin ia ada banyak agenda.
Kalau kita nak siasat punca serangan Colares berlaku,
kita mesti kembali ke hilir untuk dengar sendiri cerita saksi
dan mangsa asal yang terlibat dalam kejadian menakutkan itu.
Semuanya bermula pada April 1977,
apabila penduduk kampung di sebuah pulau kecil di Amazon Brazil
mula melaporkan kemunculan cahaya aneh di langit
yang dikatakan menyerang penduduk kampung.
Tentera Udara Brazil datang ke kampung itu.
Berbulan-bulan mereka di sana, menyoal siasat saksi,
mengumpul maklumat
dan mengkaji lokasi serangan.
Penduduk di Colares hidup dalam ketakutan. Beratus-ratus orang berpindah.
Mereka terlalu takut sehingga sanggup berpindah
dan tak pernah ceritakan kejadian itu secara umum.
Ramai yang berpindah ke ibu negeri, Belém,
dan mulakan hidup baharu.
Sepertimana ramai saksi UFO lain di dunia, tiada sesiapa percaya cerita mereka.
Saya wartawan yang berkebolehan dan pandai buat orang selesa dengan saya.
Itu kemahiran saya.
Saya pandai pujuk orang untuk percaya dan bercerita kepada saya.
Kemahiran itulah yang bawa saya ke tahap ini.
Saya sangat teruja kerana diberikan peluang ini.
- Terima kasih banyak. - Terima kasih.
Dia ibarat simbol.
Gambar itu tersebar ke seluruh dunia. Dah 30 tahun saya baca tentangnya.
Akhirnya, kita dapat peluang untuk bercakap terus
dengan dia sendiri, bukan sembarangan saksi.
Ya.
Satu-satunya orang yang menyaksikan seluruh kejadian itu,
iaitu Aurora.
Dia alami kecederaan yang nyata.
Secara harfiahnya, dialah gambaran peristiwa Colares itu.
tapi dia enggan bercakap tentangnya selama lebih 40 tahun.
- Terima kasih. - Silakan.
Kita tahu mereka dicederakan dan kecederaan mereka serius,
tapi kita tak tahu motifnya.
Adakah ia satu bentuk serangan atau ada agenda lain?
Apa yang berlaku hari itu?
Di mana awak? Apa awak nampak? Apa yang berlaku?
Apa yang berlaku pada 1977?
Di mana awak ketika itu? Apa yang berlaku?
- Semasa itu, umur saya 18 tahun. - Teruskan.
Saya tak pasti jika ia masih ada.
Ada sebatang pokok berangan yang sangat besar dan tinggi.
Saya sedang basuh pinggan.
Tiba-tiba, saya nampak cahaya terang di atas pokok itu.
Di atas pokok itu.
Saya nampak benda itu berputar.
Berputar macam ini.
Objek itu berbentuk piring, berlampu, bertukar-tukar warna dan berputar?
Objek berbentuk piring dan berlampu?
- Ya. - Cahaya itu tembak awak?
Ya.
Apabila nampak benda itu di atas pokok, saya cuma tercegat di situ.
Apabila cahaya itu suluh badan saya, saya rasa sangat takut.
Saya dongak dan nampak cahaya merah itu menembak dada saya.
Rasa macam kena cucuk jarum. Macam ada benda mencucuk.
Macam kena cucuk dengan jarum, tahu?
Itulah rasanya. Macam kena cucuk jarum.
Macam kena cucuk jarum.
Apabila terkena dada saya, saya rasa pedih.
Kulit saya terbakar. Saya boleh hidu bau eter.
Dalam setiap kes UFO,
kita mencari penyataan fizikal yang boleh diukur
dan salah satunya ialah bau.
Bau yang kuat pernah dilaporkan
di pelbagai lokasi yang ada aktiviti UFO.
Orang kata baunya macam bau logam atau elektrik.
Dalam sesetengah kes, saksi disedut ke dalam kapal
untuk jalani prosedur perubatan dan baunya macam di hospital.
Ada yang dakwa cium bau wangi yang kuat macam bau bunga,
dikeluarkan untuk tenangkan mereka.
Apa reaksi doktor apabila lihat kesan terbakar itu?
Dia pun boleh bau.
Doktor yang periksa saya kata dia boleh hidu bau cecair.
Ada tiga lubang. Ada tiga lubang di dada saya.
Awak ada simpan bukti? Parutnya masih boleh dilihat?
- Parut itu masih ada? - Ada, tapi tak jelas. Di dada saya.
Sikit.
Bukan saya seorang saja. Ada ramai lagi mangsa di Jurunas.
Naratifnya berbeza dalam kes awak dan peristiwa Colares.
Setahu saya, belum ada subjek UFO yang menyerang manusia
dalam sejarah pertembungannya dengan manusia.
Kenapa mereka serang penduduk di sini? Apa motif mereka?
Saya pun tak tahu.
Saya tak tahu motif mereka serang kami.
Ada orang tanya saya, "Mungkinkah mereka ambil darah awak?"
Situasinya betul-betul sama macam kes-kes mutilasi lembu.
Ada objek aneh di langit muncul, bunuh lembu guna cahaya,
ambil sampel darah dan bahagian badan lembu.
Kita belum ada kepakaran untuk bangunkan teknologi secanggih itu.
Maksudnya, mereka jauh lebih maju berbanding kita.
Setakat ini, itu cuma teori.
Kami perlukan lebih banyak maklumat untuk rungkai misteri ini.
Penyiasat tempatan Belém bawa kami jumpa seorang wanita bernama Laura
yang juga pernah diserang oleh cahaya dari langit.
Saya akan dengar cerita dia
dan cari persamaannya dengan cerita yang George dengar.
Dulu, ini rumah saya.
Saya pernah tinggal di rumah ini.
Berapa kerap awak...
Awak pernah datang semula ke rumah ini sejak pindah?
Tak, saya tak pernah balik ke sini.
Saya agak skeptikal.
Betulkah itu makhluk asing?
Mungkinkah ia binatang liar?
Mungkin ada penjelasan lain.
Apa yang berlaku di sini?
Malam itu banyak bintang. Cantik sangat.
Saya duduk tengok bintang.
Tiba-tiba, saya nampak cahaya terang. Saya ingatkan tahi bintang,
tapi ia bergerak ke arah saya dan suluh dada saya.
Saya rasa pedih.
Apa awak rasa apabila kena cahaya itu?
Macam melecur.
Ia sangat menakutkan.
Saya terus masuk ke rumah kerana dada saya rasa macam terbakar.
Apabila ia datang ke arah awak, macam mana rupanya?
Cahaya itu berwarna putih, merah atau warna lain?
Putih. Cahaya putih.
Awak nampak ia turun dan tembak dada awak atau awak cuma rasa pedih?
Tak, ia datang ke arah saya dan tembak saya.
Semakin lama, ia semakin dekat dan tembak saya.
Saya boleh rasa impaknya.
Ya, ada tanda di sini. Parut.
Boleh saya tengok?
Ada dua tanda.
Wah!
Saya dapat rasa betapa traumanya dia
dan keluarga dia akibat peristiwa itu.
Mereka terpaksa berpindah dan masih ketakutan sehingga hari ini.
Adakah mereka sengaja cederakan dia
atau dia cuma tak bernasib baik?
Daripada cerita Aurora dan mangsa lain di Colares,
objek-objek aneh itu tembak laser ke arah mereka.
Dia cakap memang ada pancaran cahaya, tapi dia kata dalam pancaran itu,
macam ada sejenis filamen dan cangkuk
yang melekat pada dadanya untuk ambil sampel.
Mereka bukan saja-saja diserang.
Lebih kurang sama dengan cerita Laura.
Dia nampak pancaran cahaya di langit
yang tembak dada dia dan tinggalkan tanda "V" di sini.
Parutnya masih jelas.
Dia cuma nampak cahaya. Tiada piring terbang atau bunyi.
Dia cuma ingat cahaya itu tembak dia dan dada dia terasa pedih.
Semasa serangan Colares itu, dia masih kecil?
Ya, semasa serangan Colares itu.
Dia diserang lagi apabila dewasa.
Berpuluh-puluh tahun selepas serangan Colares.
Yang hairannya, serangan ini masih berlaku.
Wah, peliknya! Saya tak tahu mereka masih diserang.
Kesimpulannya, kami tahu ada aktiviti UFO di sini baru-baru ini.
Kita selalu dengar serangan yang bermula pada 1977 itu dah berakhir
kerana pada tahun 1978, Operasi Prato ditamatkan.
Apa kita nak buat dengan cerita saksi-saksi yang pelik ini?
Bolehkah ia disahkan?
Semasa saya jadi polis, kami akan nilai keterangan saksi.
Sebab memori boleh silap, bukan?
Berdasarkan pengalaman saya, apabila orang cerita hal macam ini,
biasanya mereka bercakap benar, tapi tak bermakna itu yang berlaku.
Thiago akan menemukan kita dengan seorang wartawan.
Nama dia Carlos Mendes.
Dia di Colares sepanjang siasatan yang dijalankan Tentera Udara Brazil.
Dia nampak aktiviti tentera, saksi-saksi yang disoal siasat
dan maklumat yang mereka kumpul.
Saya harap sebagai wartawan,
walaupun berlainan bangsa, kami berkongsi bahasa yang sama.
Bukan senang nak siasat cerita ini, apatah lagi pada masa itu.
Semasa operasi itu tamat, Brazil di bawah pemerintahan diktator tentera.
"Tiada apa-apa yang berlaku. Semuanya rekaan semata-mata. Abaikan."
Kebanyakan wartawan Brazil pada masa itu percaya kata-kata mereka kecuali Carlos.
Carlos, George Knapp. Gembira dapat jumpa awak.
Carlos Mendes tak percaya dan terus menyiasat.
Sejak itu, dia jadi wartawan UFO.
Saya dan Vee nak tahu jumlah orang yang saksikannya,
jumlah mangsa yang cedera, dan lokasi kejadiannya.
Di 20 buah bandar di negeri Pará...
20 buah bandar.
...semua laporannya hampir sama,
sedangkan mereka tinggal ratusan kilometer dari satu sama lain
dan tak pernah berjumpa.
Berapa lama?
Siasatan itu dijalankan
dari Jun 1977 hingga Ogos 1978.
Lebih setahun setengah.
Berita rasminya,
Tentera Udara Brazil menyiasat peristiwa Colares
selama empat bulan sebelum ditamatkan.
Carlos beritahu berita itu tak benar.
Siasatan itu berjalan jauh lebih lama.
Kami nak tahu tentang siasatan tentera Brazil.
Apa awak nampak dan apa yang awak boleh laporkan?
Adakah mereka bersifat terbuka?
Hubungan kami tak baik
dan mereka sangat menakutkan.
Saya pernah bertekak dengan Kapten Hollanda.
Dia cuba halau saya dari Colares.
"Wartawan macam awak tak perlu tahu."
Kapten Uyrangê Hollanda
ialah komander Tentera Udara Brazil dalam Operasi Prato,
yang diterjemahkan sebagai Operasi Pinggan atau Piring.
Sebagai wakil pemerintah diktator tentera Brazil,
Kapten Hollanda diberikan arahan tegas untuk kawal berita yang disiarkan.
Dia tak pernah kongsi pengalamannya sehinggalah pada 1977,
dia buka mulut tentang pengalamannya kepada para penyelidik UFO.
Ia terbang terhuyung-hayang, bukan lurus macam kapal terbang.
Macam berayun-ayun.
Adakah ia didokumenkan? Ada gambar?
Ada. Video pun ada.
Tiga bulan selepas temu bual itu, dia bunuh diri.
Tentera Udara Brazil kumpulkan laporan setebal ini.
Saya tahu kebanyakannya diserahkan kepada Amerika Syarikat.
Saya pernah baca.
Selepas pemerintahan diktator berakhir, Tentera Udara Brazil serahkan
banyak maklumat berharga tentang insiden Colares.
Kerajaan Brazil serah kebanyakan maklumat itu
kepada Agensi Perisikan Pertahanan Amerika Syarikat.
Saya pernah lihatnya.
Tiada satu halaman pun diterbitkan.
Awak percaya mereka dah serahkan semuanya
tanpa simpan salinan filem, gambar atau seumpamanya?
Mereka ambil dokumen yang paling penting.
Bukti-bukti penting.
Rakaman video berdurasi 16 jam sepanjang 32 hari siasatan tentera.
Siapa "mereka"? Siapa yang ambil? Awak tahu siapa "mereka"?
CIA.
Saya pernah dengar kononnya ada satu rakaman atau video
yang merekodkan serangan mengejut UFO di Colares dan sekitarnya
dan ia jatuh ke tangan kerajaan Amerika Syarikat.
Masalahnya, apa yang dirakam?
Kenapa ia masih dirahsiakan sehingga hari ini?
Apa lagi yang tentera Brazil temui sepanjang siasatan mereka selama 15 bulan?
Saya harap kita boleh jumpa jawapannya di pulau operasi itu dijalankan.
Banyakkah laporan Tentera Udara Brazil yang awak dah baca?
- Lebih kurang 1,000 muka surat. - Seribu?
Laporan rasmi?
Ada beratus-ratus muka surat termasuk gambar, lukisan dan testimoni.
Saya tanya seseorang yang pernah bekerja untuk sebuah agensi.
Saya tanya, "Di mana filem itu? Saya dengar ada beratus-ratus jam."
Dia jawab, "Ada orang dari Amerika dah rampasnya.
Orang daripada agensi tiga huruf." Kita boleh teka.
Ada satu lagi agensi tiga huruf cuba dapatkannya
daripada agensi tiga huruf pertama, tapi gagal.
Ada orang dalam tentera yang boleh ditemu bual?
- Mereka tentu dah bersara. - Mereka tak nak cakap dengan kita.
Tentera sangat berdisiplin dan mereka tak langgar peraturan,
tapi saya harap kami jumpa seseorang yang sudi dan berani bercerita
tentang operasi ketenteraan itu.
Di sinikah UFO keluar dan masuk?
Ya, di sinilah tempatnya.
- Maksudnya, ini pangkalan Operasi Prato? - Ya.
Tentera guna pantai ini dan pulau di sana sebagai pangkalan.
Kalau saya berdiri di sini pada 1977,
apa yang saya akan nampak? Apa mereka nampak?
Beratus-ratus UFO dalam pelbagai bentuk.
Ada yang bulat, ada yang leper.
Tentera berpangkalan di sana
untuk pantau pergerakan UFO yang keluar masuk dari laut
untuk terbang ke bandar supaya mereka boleh siasat lebih mendalam.
Respons tentera Brazil agak ekstrem, tapi ia bersebab.
Di Amerika Syarikat, semasa Perang Dunia Kedua,
Los Angeles diserang bertubi-tubi oleh sekumpulan UFO di langit,
dikenali sebagai Pertempuran Los Angeles.
Tentera Amerika terpaksa mengaktifkan meriam pembinasa kapal terbang
yang menerangi langit Hollywood.
Selepas kenampakan pesawat aneh, Obor-obor Petrozavodsk,
di sebuah kampung tepi tasik di Kesatuan Soviet,
Kremlin lancar siasatan besar-besaran
untuk siasat fenomena itu selama lebih 20 tahun.
Kalau itu cara memprovokasi untuk tengok reaksi kita,
ia berhasil.
Orang kata kononnya mereka bodoh, kolot dan tak tahu apa-apa.
Kononnya ia teknologi tentera
atau fenomena semula jadi yang disalahertikan.
Apa komen awak?
Kalau kita tiada teknologi itu hari ini,
mana mungkin kita ada teknologi sama pada 1977?
SAYA SAYANG COLARES
Selepas bertanya kepada beberapa kenalan kami,
saya dapat nama kapten bot itu.
- Helo. - Helo.
Boleh kita bercakap?
Ya.
Dia bawa pegawai tentera ulang alik ke pulau itu,
tempat pangkalan operasi mereka semasa serangan itu.
Macam mana reaksi mereka pada mulanya? Mereka takut? Risau?
VALÉRIA PENTERJEMAH
Salah seorang kapten dalam misi itu
yakinkan kami yang ia tak berbahaya,
tapi selepas dua minggu, kami mula angkut banyak senjata.
Malah, mereka beri saya sepucuk pistol.
Sebagai tentera kombat yang pernah bertempur di tempat awam,
kami cuma beri senjata kepada orang awam kalau situasi betul-betul mendesak.
Jelas sekali, nyawa mereka dalam bahaya.
Mereka rasa terancam,
jadi apakah yang berlaku sehingga buat mereka takut
atau cukup menakutkan mereka untuk beri kapten bot, orang awam,
yang tiada latihan senjata, sepucuk pistol?
Siapa lagi yang ada bersama awak semasa awak bawa bot itu?
- Siapa lagi ikut awak naik bot itu? - Kami berlima.
Hollanda, Luciana dan dua orang lagi yang saya lupa namanya.
Ada seorang saintis. Nama dia Luciano.
Ada sesiapa antara mereka orang Amerika?
Rasanya, tapi mereka semua tentera.
Mereka bawa kamera?
Apabila mereka pasang kamera, saya cuma nampak cahaya.
Kalau tengok monitor, saya boleh nampak bentuknya.
Macam mana bentuknya?
Macam bentuk perangkap ketam.
Bentuk perangkap ketam macam topi. Leper macam piring.
Mereka cakap itu kapal angkasa.
Awak tak takut?
Ia buat saya rasa seram sejuk...
Kadang-kadang apabila saya balik rumah, kepala saya sakit.
Okey. Apa yang orang Amerika itu buat?
Apa orang Amerika itu buat?
Dia pantau monitor dan berkomunikasi dengan orang dalam cahaya itu.
Mereka tak faham bahasa orang itu.
Percakapan mereka tak jelas...
Semuanya tak jelas.
Mereka guna bahasa atau buat bunyi semata-mata?
Saya rasa, bahasa.
Awak sendiri dengar?
Ya, saya dengar.
Ada sesiapa suruh awak rahsiakannya?
Beberapa hari terakhir, semasa saya buat kerja, dia tanya saya...
Dia cakap dia nak balik.
Orang akan datang ke rumah saya untuk temu bual saya,
tapi saya tak boleh buka mulut.
Baiklah, jom balik.
Ternyata, macam-macam yang berlaku. Operasi ketenteraan besar-besaran.
Tentera berkampung di pulau ini selama enam bulan.
Kenapa tiba-tiba siasatan itu dihentikan?
Di mana video itu? Rosil kata ada rakaman.
Saya harap George kenal seseorang yang boleh dapatkannya.
Macam mana pagi awak?
Daripada cerita kapten bot,
dia mengaku yang dia bawa orang ke pulau itu,
tapi bukan orang Brazil saja.
Ada orang Amerika.
Kami dah syak ada orang Amerika terlibat.
Kehadiran orang Amerika di situ sepanjang siasatan Tentera Udara Brazil
tentang peristiwa Colares ialah satu pembuktian.
Ia mengesahkan banyak kesangsian
pembabitan kerajaan Amerika Syarikat dalam aktiviti UFO di serata dunia.
Dua minggu selepas operasi itu, mereka mula bawa senjata.
Yang peliknya, kapten bot pun dapat pistol.
Tentera beri dia pistol?
Ya, betul.
Maksudnya, ia serius. Mereka anggap ia satu ancaman.
Selain itu, mereka cuba berkomunikasi.
Tentera yang naik bot itu cuba berkomunikasi
- dengan makhluk asing itu. - Ya.
Bahasa yang digunakan bukan bahasa percakapan manusia?
Ya, dia masih ingat bunyinya.
- Oh, Tuhan. Saya... - Saya tak pernah dengar bunyi itu.
Saya terfikir.
Pertama, sejak dulu lagi, kita anggap peristiwa Colares
ialah kes terpencil yang dah lapuk, tapi sebaliknya.
Aktiviti yang lebih kurang sama masih berlaku sehingga hari ini.
Sejak dulu, ia berlaku berdekatan laut.
Kenapa? Penduduk tempatan yakin mereka buat kajian atau kumpul sampel.
Ada kemungkinan kecederaan itu tak disengajakan
dan ia cuma kemusnahan lingkungan,
tapi saya tertarik dengan cerita kapten bot itu.
Dalam kekalutan itu,
ada percubaan dua hala untuk berkomunikasi.
Persoalan terbesarnya ialah, apa tujuan mesej itu?
Apa yang dirakam? Siapa yang simpan?
Agensi tiga huruf itu cuba dapatkan maklumat
daripada agensi tiga huruf satu lagi,
tapi tak dilayan.
Rakaman video, audio dan dokumen itu ada di tangan seseorang.
Saya akan telefon beberapa orang yang patut tahu lokasinya
dan tanya mereka sendiri.
Semakin banyak rahsia yang kami berjaya bongkar,
semakin jelas pandangan dan semakin dekat kita dengan jawapannya.
Sebelum tinggalkan Brazil,
saya berjaya hubungi seorang orang dalam kerajaan
yang sudi berkongsi pengetahuan dia tentang UFO, Christopher Mellon.
Saya dan Chris Mellon mula berhubung lebih kurang enam tahun lepas.
Dia berkhidmat selama sepuluh tahun di Capitol Hill
sebagai pegawai kanan Perisikan Senat dan Perkhidmatan Bersenjata,
jadi dia tahu banyak rahsia dan maklumat sulit kerajaan.
Peranan Chris sangat penting,
tapi masyarakat tak tahu tugas dia
kerana dia buat kerja di belakang tabir. Orang tak nampak.
Saya sangat yakin Chris Mellon tahu
lebih banyak tentang UFO berbanding yang dia boleh kongsi.
Saya tahu dia hadir ke taklimat rahsia dan perbicaraan tertutup.
Saya juga tahu dia pernah akses
sesetengah dokumen dan bukti penting yang sangat sulit.
Gembira jumpa awak.
Semasa di Brazil, kami dengar Tentera Udara Brazil rampas
atau rakam pergerakan keluar masuk UFO dari laut,
dan rakaman itu jatuh ke tangan AS, tapi kami tak tahu lokasinya.
Awak kenal lebih ramai orang berbanding saya.
Ada sesiapa yang tahu?
Orang dalam kerajaan yang tahu paling banyak maklumat
tentang UFO pun mengaku yang ia satu misteri bagi mereka.
Ramai mangsa dakwa mereka dicederakan oleh UFO untuk tujuan tertentu.
Sepertimana kita guna cahaya untuk kumpul data tentang planet lain,
mungkin mereka juga guna pancaran cahaya
untuk memahami unsur kimia dan biologi sasaran mereka.
Awak pun rasa ia operasi pensampelan?
Nampak gayanya macam itulah.
Dalam kebanyakan kes yang dilaporkan, mereka seolah-olah buat kajian,
ambil sampel atau buat inventori.
Chris Mellon yang tahu banyak rahsia tentang UFO pun setuju dengan idea kami
yang peristiwa Colares ialah sebuah operasi persampelan.
Ini bukan dakwaan saksi dan mangsa peristiwa itu semata-mata.
Ini pengakuan bekas pegawai kanan perisikan kerajaan AS.
Kami tak cakap tentang ini, tapi berbalik kepada kes Tic Tac,
Dave Fravor dakwa objek itu, Tic Tac itu,
berlegar-legar dan cuba berinteraksi dengan sesuatu di dalam laut.
Kami dapat tahu di Brazil, mereka pun keluar masuk dari laut.
- Awak rasa ia boleh dipercayai? - Ada banyak aktiviti UFO yang dilaporkan.
Tentera laut kita pernah jumpa objek aneh di dalam laut.
Ada kes-kes sahih yang dilaporkan oleh kapal selam nuklear.
Mereka kesan objek aneh di dalam laut.
Lebih separuh Bumi dilitupi air. Ia lokasi sempurna untuk menyorok.
Betul cakap Chris Mellon.
Tiga suku permukaan Bumi dilitupi air.
Kalau makhluk asing nak menyorok daripada manusia, di situlah tempatnya.
Menurut Chris Mellon,
mungkin kita boleh tahu motif mereka datang ke sini
dengan turun ke dasar laut.
Saya akan terus cari rakaman peristiwa Colares yang hilang itu
kerana saya percaya ia mengandungi bukti penting
yang mengaitkan UFO dengan laut.
Malangnya, ada sesuatu yang mustahak berlaku di Las Vegas.
Sekembali ke Las Vegas, saya dapat satu bukti penting
daripada rakan seperjuangan saya, penyelidik UFO, Jeremy Corbell.
Kami terima banyak video
dan video ini dirakam di pangkalan tentera AS di Timur Tengah
oleh anggota keselamatan. Di dalam pangkalan itu,
ada satu lagi pangkalan milik sebuah agensi tiga huruf.
Objek itu terbang merentasi pangkalan ini pada waktu malam.
Mereka pantau pergerakannya guna kamera.
Ia tak nampak dengan mata kasar. Mereka ada imej habanya.
Inilah UFO paling pelik dan menakutkan saya pernah nampak.
Ini imej habanya. Kita takkan nampak dengan mata kasar.
Ia ubah suhunya beberapa kali semasa terbang melintasi pangkalan itu.
Bentuknya macam obor-obor.
Pihak berkuasa kerajaan mengharamkan video ini ditayangkan kepada umum.
Kami simpan video ini
untuk lindungi orang yang bantu kami dapatkan video ini.
Mereka nak ia didedahkan dan beri kepercayaan kepada kami
untuk dedahkannya kepada dunia tanpa membahayakan sumbernya.
Saya agak takut.
Kita tak tahu reaksi orang atasan kerajaan selepas video ini didedahkan kepada umum.
Sebelum saya dedahkan video itu,
saya perlu pastikan tiada apa-apa masalah yang mungkin saya terlepas pandang.
Okey, saya ada satu video dan ia dirakam di sebuah lokasi sulit.
Lokasi rahsia.
UFO yang sangat pelik.
Kalau saya tunjuk video itu kepada awak, mestikah awak laporkannya kepada CIA?
Sejujurnya, tidak.
Saya tak perlu buat apa-apa kerana saya tak rakam video itu.
Itu bukan tugas saya. Saya dah tak kerja untuk mereka.
Tiada tera air yang menyatakan video itu sulit.
Sebagai wartawan, saya perlu fikir.
Berbaloikah saya ambil risiko untuk dedahkannya?
Kalau video itu dirakam di mana-mana premis milik CIA,
itu harta mereka.
Kalau mereka nak rahsiakannya atau buat apa-apa sekali pun,
itu hak mereka.
Kita tiada kuasa untuk mengklasifikasikannya, jadi...
Betulkah wujud sebuah lokasi rahsia
di dalam pangkalan tentera di Timur Tengah?
Ya.
Dekat sikit. Tengok ini.
Ini imej haba objek itu pada waktu malam.
Bentuknya sangat pelik, bukan?
Ia terbang melintasi seluruh pangkalan.
- Kalau betul, ini penemuan besar... - Ya.
...tapi beritahu sumber awak, kalau awak masih berhubung dengan dia,
awak patut beritahu dia yang tindakan merakam video
di lokasi rahsia
ialah satu feloni.
Sebagai wartawan penyiasatan, keselamatan sumber ialah keutamaan saya.
Kalau saya gagal lindungi mereka, tamatlah karier saya.
Kredibiliti saya akan tercalar dan orang takkan percaya saya lagi.
Video ini takkan beri apa-apa kesan kepada awak.
- Bukan awak yang rakam. - Betul.
- Sumber awak yang akan susah. - Saya tahu.
Saya tersepit antara etika kerja dan keselamatan sumber-sumber saya.
Mereka patut tahu risikonya.
- Mereka tahu. - Saya serius.
Saya risau akan risikonya, tapi saya ada tanggungjawab sosial
dan saya percaya video ini perlu didedahkan.
Harinya dah tiba dan video itu akan didedahkan.
RUMAH GEORGE
Ada video baharu yang menggemparkan seluruh komuniti UFO.
Video ini dilaporkan dirakam di pangkalan operasi bersama AS di Iraq,
merakamkan sebuah objek terbang yang seakan-akan obor-obor.
Kami dedahkan video obor-obor itu dan seluruh dunia gempar.
Video itu tersebar dengan pantas.
Wartawan penyiasatan UFO, Jeremy Corbell dan George Knapp,
berjaya dapatkan rakaman UAP tentera.
Kalau diperhatikan,
kita akan garu kepala dan cakap, "Apa itu?"
Moga-moga kami tak silap.
Terjemahan sari kata oleh Saffura